
Válságok és a mögöttes folyamatok

Kutatásom egyik célja annak vizsgálata, hogy milyen tényezők hatnak a spekulációs buborékok kialakulására; az emberi tömegreakciók miként járulnak hozzá, hogy a spekuláció kiteljesedjen; milyen következményei vannak, ha valaki nem megfelelő anyagi háttérrel lesz a spekuláció áldozata. A másik cél, hogy a spekulációs buborék kipukkanása és a válság milyen összefüggésben állnak.
A tőzsdei válságoknál be kívánom mutatni a technicista elemzést, és azt, hogy a tőzsdei árfolyamok alakulása miként jelzi a bekövetkezendő válságot, valamint, hogy a tőzsdei árak/árfolyamok alakulása megmutatja a válság hosszúságát is.
A dolgozat elemzései a történelem nagy válságaira vonatkoznak. Nem minden válságot kívánok bemutatni, csak a legnagyobbakat, illetve azokat, amelyek hatásai hosszú távon érintik az emberek életét.
A vizsgálatok eredményeként megállapítható, hogy az emberi hiszékenység, a jobb élet reményébe vetett bizalom kihasználása a spekuláció táptalaja. Megállapítható még, hogy a spekulációnak minden esetben nagy nyertesei és nagy vesztesei vannak.



